# Το νεολιθικό Ντικιλί Τας

Το νεολιθικό Ντικιλί Τας: Ο οικισμός, η διατροφή και το πρώτο κρασί.
Κοντά στην Καβάλα βρίσκεται το Ντικιλί Τας (“όρθια πέτρα” στα τουρκικά, η ονομασία από ένα ρωμαϊκό μνημείο). Η πρώτη εγκατάσταση στο Ντικιλί Τας χρονολογείται στο β΄ μισό της 7ης χιλιετίας π.Χ. Οι ανασκαφές έχουν αποκαλύψει σημαντικά ευρήματα (κτίρια, αγγεία, ειδώλια και κοσμήματα). Βρέθηκαν, επίσης, κατάλοιπα οπωροφόρων δέντρων και καλλιέργειες σιταριού, κριθαριού και οσπρίων. Η εκτροφή ζώων συμπλήρωνε τη διατροφή, μαζί με το κυνήγι και το ψάρεμα. Τέλος, η ανακάλυψη μεγάλων ποσοτήτων πατημένων σταφυλιών αποτελεί την αρχαιότερη μαρτυρία για παρασκευή κρασιού στην Ευρώπη.